******

**VÝZVA NA VÝBER ODBORNÝCH HODNOTITEĽOV**

**pre hodnotenie žiadostí o nenávratný finančný príspevok**

**predložených v rámci programu spolupráce**

**Interreg V-A Slovenská republika – Rakúsko**

|  |
| --- |
| **Kód výzvy** |
| INTERREG V-A SK-AT/OH/2018/01 |

|  |
| --- |
| **1. Všeobecné informácie** |

Riadiaci orgán programu Interreg V-A Slovenská republika – Rakúsko (ďalej iba „program“) zverejňuje výzvu na výber odborných hodnotiteľov, ktorí sa budú podieľať na procese odborného hodnotenia žiadostí o nenávratný finančný príspevok predložených v rámci programu Interreg V-A SK-AT 2014-2020 (ďalej len „žiadosť o NFP“).

Typ výzvy: otvorená

Dátum vyhlásenia: 07.02.2018

Dátum uzavretia: Uzavretie výzvy nastane najneskôr do 30 dní od uzavretia posledného hodnotiaceho kola výziev na predkladanie žiadostí o NFP. Riadiaci orgán včas zverejní na webovom sídle programu informáciu o plánovanom uzavretí výzvy na výber odborných hodnotiteľov.

Cieľom výzvy je výber vhodných odborných hodnotiteľov pre proces odborného hodnotenia žiadostí o NFP. Záujemcovia, ktorí splnia požadované kritéria budú zaradení do databázy odborných hodnotiteľov podľa ich odbornosti a budú evidovaní do konca programového obdobia 2014 - 2020. Vytvorená databáza odborných hodnotiteľov bude predstavovať nástroj pre odborné hodnotenie žiadostí o NFP. Priradenie odborného hodnotiteľa k žiadosti o NFP za účelom vypracovania písomného stanoviska sa uskutoční formou losovania.

Odborný hodnotiteľ sa môže na základe žiadosti vzdať tejto funkcie a rovnako aj riadiaci orgán si vyhradzuje právo ukončiť spoluprácu s odborným hodnotiteľom v prípade nedostatočného plnenia jeho povinností a/alebo v prípade zistenia skutočností, či okolností, ktoré by mohli spochybniť jeho nezávislosť, nestrannosť a/alebo dôveryhodnosť.

Odborný hodnotiteľ bude svoju činnosť v rámci výkonu odborného hodnotenia vykonávať na základe *Dohody o vykonaní práce* uzatvorenej s riadiacim orgánom, ktorá nezakladá riadiacemu orgánu povinnosť služby experta využiť. Riadiaci orgán uzatvára dohodu priamo s odborným hodnotiteľom (nie s právnickou osobou).

**Odmena za výkon odborného hodnotenia** predstavuje 100 EUR za hodnotenie jednej žiadosti o NFP pre každého odborného hodnotiteľa. Odmena za výkon odborného hodnotenia bude financovaná z rozpočtu Ministerstva pôdohospodárstva a rozvoja vidieka. V prípade posudzovania žiadosti o NFP v oblasti štátnej pomoci je odmena za výkon posúdenia vo výške 200 EUR.

**Vzhľadom na špecifickosť programu, hodnotenie jednotlivých žiadostí o NFP neprebieha v priestoroch RO.**

|  |
| --- |
| **2. Úloha odborných hodnotiteľov** |

Odborní hodnotitelia sa budú podieľať na hodnotiacom procese žiadostí o NFP prostredníctvom výkonu ich odborného hodnotenia v súlade s platnou programovou dokumentáciou. Žiadosti o NFP budú predložené v slovenskom a nemeckom jazyku, pričom hodnotiteľ bude vykonávať hodnotenie v anglickom jazyku. Hodnotenie predstavuje stanovisko hodnotiteľa v súvislom texte, pričom bude zohľadňovať kritériá hodnotenia v zmysle príručky pre hodnotiteľa. Riadne podpísané odborné hodnotenie vo forme stanoviska bude včas doručené poštou, alebo osobne na adresu riadiaceho orgánu uvedenú v kapitole 7 tejto výzvy, alebo prostredníctvom elektronickej komunikácie. V prípade potreby konzultácie resp. vysvetlenia odborného hodnotenia je hodnotiteľ povinný poskytnúť potrebnú súčinnosť riadiacemu orgánu, prípadne zabezpečiť svoju účasť na stretnutiach resp. zasadnutí Monitorovacieho výboru.

|  |
| --- |
| **3. Kritéria na výber odbornÝCH hodnotiteľOV** |

Všeobecné kritéria a spôsob ich overenia:

* bezúhonnosť (výpis z registra trestov fyzickej osoby, nie starší ako 3 mesiace ku dňu jeho predloženia),
* nestrannosť (čestné vyhlásenie[[1]](#footnote-1)),
* spôsobilosť na právne úkony (čestné vyhlásenie),
* znalosť programových dokumentov (čestné vyhlásenie),
* ovládanie práce s PC: MS Word, MS Excel, Internet, E-mail (čestné vyhlásenie),
* porozumenie slovenskému jazyku, anglickému jazyku (úroveň B2) a nemeckému jazyku (úroveň B1) (čestné vyhlásenie)

Odborné kritéria a spôsob ich overenia:

* vysokoškolské vzdelanie, resp. stredoškolské vzdelanie (doklady o vzdelaní),
* prax v odbore činností alebo príbuznom odbore, ktorý zodpovedá posudzovanému špecifickému cieľu (životopis, referencie),
  + minimálne 3 ročná v prípade vysokoškolského vzdelania,
  + minimálne 8 ročná v prípade stredoškolského vzdelania,

ďalej:

* znalosť programového územia v odbore svojej pôsobnosti (čestné vyhlásenie),
* znalosť platných právnych predpisov SR a EÚ v oblasti svojej pôsobnosti a v oblasti, v rámci ktorej sa uchádza o hodnotenie žiadostí o NFP (čestné vyhlásenie),
* skúsenosti s hodnotením projektov financovaných z fondov EÚ sú vítané (životopis, referencie)

Odborný hodnotiteľ musí byť znalý pomerov v odbore svojho pôsobenia v oprávnenom programovom území a/alebo mimo oprávneného územia.

Oprávnené programové územie:

SR: Trnavský samosprávny kraj / Bratislavský samosprávny kraj

AT: Burgenland/ Dolné Rakúsko/ Viedeň

Záujemcovia musia preukázať odborné vedomosti a schopnosti minimálne v jednej z nasledovných oblastí programu:

* výskum, vývoj a inovácie - aktivity výskumu a inovácií v oblasti biologických vied, biotechnológie, obnoviteľných zdrojov, “smart mobility“, sociálne inovácie, kreatívny priemysel,
* vzdelávanie (vrátane celoživotného vzdelávania),
* životné prostredie (ochrana a starostlivosť o životné prostredie, NATURA 2000, ochrana biotopov a druhov, rozvoj zelenej infraštruktúry, informačný systém o životnom prostredí a plošný monitoring, riadenie a manažment prírodne hodnotných území, ekostabilizačné prvky v krajine a prevencia a odstraňovanie dôsledkov erózie pôdy),
* prírodné a kultúrne dedičstvo (ochrana, rozvoj a využívanie potenciálu pamiatok prírodného a kultúrneho dedičstva, rozvoj udržateľného cestovného ruchu),
* doprava – (rozvoj stratégií, koncepcií pre udržateľnú multimodálnu mobilitu v mestách, regiónoch, vidieckych oblastiach, e- mobilita, vytvorenie cezhraničných inteligentných systémov, rozvoj cyklistickej dopravy, malé rekonštrukcie na vybavenie autobusových a železničných zastávok, multimodálnych terminálov),
* inštitucionálna spolupráca (právna a administratívna spolupráca a spolupráca medzi občanmi a inštitúciami - zvyšovanie inštitucionálnych kapacít, efektívna verejná správa a verejné služby, vytváranie a upevňovanie partnerstiev, sietí a podporných cezhraničných štruktúr)
* oblasť **štátnej pomoci** –posúdeniesúladu poskytnutia štátnej pomoci s príslušnými právnymi predpismi, so špeciálnym zameraním naposkytovanie minimálnej pomoci tzv. „schémy de minimis“.

|  |
| --- |
| **4. Výber odborných hodnotiteľov** |

Odborní hodnotitelia budú vyberaní na základe preukázania ich odborných vedomostí a schopností na plnenie úloh uvedených vo výzve.

Záujemcovia sa podľa svojho odborného zamerania hlásia na hodnotenie vybranej oblasti reprezentujúcej príslušný špecifický cieľ prioritnej osi programu spolupráce.

|  |  |
| --- | --- |
|  | Každý záujemca, ktorý spĺňa kritériá na výber odborných hodnotiteľov, musí predložiť nasledovnú dokumentáciu:   * Žiadosť o zaradenie do databázy odborných hodnotiteľov (príloha č. 1 tejto výzvy), * Životopis (príloha č. 2 tejto výzvy) a referencie, * Kópia diplomu, resp. dokladu o najvyššom dosiahnutom vzdelaní, kópie certifikátov, osvedčení o odbornej spôsobilosti a pod., * Čestné vyhlásenie (príloha č. 3 tejto výzvy), ktorého súčasťou je tiež   + súhlas so spracovaním osobných údajov podľa zákona č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov,   + súhlas so zverejnením informácií o odborných hodnotiteľoch v zmysle §48 zákona č. 292/2014 Z. z. o príspevku z EŠIF a o zmene a doplnení niektorých zákonov v znení neskorších predpisov a o ich praxi, * Výpis z registra trestov fyzických osôb nie starší ako 3 mesiace ku dňu jeho predloženia. |

Profesijný životopis je potrebné kompletne vyplniť, musí obsahovať osobné údaje, históriu zamestnania, vzdelávania a odbornej prípravy, osobné zručnosti a schopnosti a musí byť vlastnoručne podpísaný.

K informáciám o zamestnaní záujemca v životopise uvedie:

* orgán/organizáciu, v ktorej pracuje/pracoval, ako aj príslušnú dĺžku zamestnania,
* konkrétne projekty a/alebo úlohy, na ktorých sa podieľal a ktoré sú obzvlášť relevantné pre odborné hodnotenie príslušnej oblasti podľa jednotlivých špecifických cieľov,
* kontaktné údaje osoby, u ktorej je možné informácie o dosiahnutej praxi overiť,
* referencie od zamestnávateľa, odberateľa služieb, alebo objektívne overiteľné referencie.

V predloženej dokumentácii musí záujemca preukázať, že má potrebné zručnosti, dostatočné odborné skúsenosti a znalosti v oblastiach, na ktoré je program zameraný a spĺňa kritéria na výber.

Riadiaci orgán si vyhradzuje právo požadovať v neskoršej fáze akékoľvek podporné podklady a vyradiť z databázy ktoréhokoľvek odborného hodnotiteľa, ktorý poskytol nepresné alebo nepravdivé vyhlásenia.

|  |
| --- |
| **5. Konflikt záujmov** |

Pre výkon úloh spojených s odborným hodnotením musí vybraný odborný hodnotiteľ preukázať etické správanie a musí rešpektovať dôvernosť informácií a dokumentov, ku ktorým bude mať prístup. Súčasťou dohody podpísanej medzi riadiacim orgánom a odborným hodnotiteľom bude čestné prehlásenie o mlčanlivosti, nestrannosti a nezávislosti preukazujúce, že neexistuje žiadny konflikt záujmov medzi ich prácou a výkonom úloh odborného hodnotiteľa.

Konflikt záujmov pre účely tejto výzvy upravuje § 46 zákona č. 292/2014 Z. z. o príspevku z EŠIF a o zmene a doplnení niektorých zákonov.

Odborným hodnotiteľom nesmie byť osoba, ktorá je starostom obce, primátorom mesta, predsedom samosprávneho kraja, zástupcom niektorého z nich alebo členom týchto zastupiteľstiev/rád alebo riadnym členom, pozorovateľom, ich zástupcom v  Monitorovacom výbore programu a rovnako nesmie byť zainteresovaný do prípravy, predloženia a/alebo realizácie predkladaných projektov v zmysle hore uvedeného zákona.

|  |
| --- |
| **6. Termín predkladania žiadostí** |

Žiadosti o zaradenie do databázy odborných hodnotiteľov je možné zasielať počas celej doby trvania výzvy.

|  |  |
| --- | --- |
|  | Výber odborných hodnotiteľov bude prebiehať priebežne. Žiadateľ bude o výsledku výberu informovaný v lehote do 45 pracovných dní odo dňa doručenia žiadosti.  Vybraní odborní hodnotitelia budú zaradení do databázy odborných hodnotiteľov pre program Interreg V-A SK-AT na programové obdobie 2014-2020 a následne budú povinní absolvovať školenie odborných hodnotiteľov. |

|  |
| --- |
| **7. Miesto a Spôsob doručenia žiadosti** |

Počas celej doby trvania výzvy predkladajú záujemcovia kompletné žiadosti o zaradenie do databázy odborných hodnotiteľov na riadiaci orgán

1. v listinnej podobe poštovou zásielkou, osobne alebo kuriérom na adresu:

*Ministerstvo pôdohospodárstva a rozvoja vidieka SR*

*Odbor riadenia a implementácie programov cezhraničnej spolupráce*

*Račianska 153/A*

*P. O. Box 1*

*830 03 Bratislava 33*

*Slovenská republika*

Žiadosť musí byť vyplnená písmom, ktoré umožňuje rozpoznanie obsahu textu, a to iba na počítači.

Žiadosť sa predkladá v písomnej (tlačenej) forme, vrátane príloh a to **v nepriehľadnom uzavretom obale**, na ktorom sú uvedené nasledovné náležitosti:

* + meno, priezvisko a adresa záujemcu
  + názov a adresa vyhlasovateľa výzvy (riadiaceho orgánu)
  + nápis *„Výzva na odborných hodnotiteľov Interreg V-A SK-AT“*
  + nápis *„Neotvárať“*

1. prostredníctvom e-schránky[[2]](#footnote-2) (v prípade, ak to z technických príčin nie je možné, žiadateľ predkladá žiadosť v listinnej podobe v zmysle bodu 1).

|  |  |
| --- | --- |
|  | **Záujemca predkladá na riadiaci orgán:**  I. Žiadosť o zaradenie do databázy odborných hodnotiteľov (príloha č. 1 tejto výzvy)  II. Životopis a referencie (vzor príloha č. 2 tejto výzvy)  III. Doklady o vzdelaní (kópia diplomu, dokladu o najvyššom dosiahnutom vzdelaní,  kópie certifikátov, osvedčení o odbornej spôsobilosti a pod.)  IV. Čestné vyhlásenie (príloha č. 3 tejto výzvy)  V. Výpis z registra trestov fyzických osôb[[3]](#footnote-3) |

|  |
| --- |
| **8. Ďalšie informácie** |

V žiadosti musí byť jasne uvedená oblasť hodnotenia, v rámci ktorej žiadateľ prejavuje záujem podieľať sa na procese odborného hodnotenia projektov. Žiadosti, ktoré nebudú spĺňať uvedenú požiadavku a náležitosti v zmysle bodu 7 tejto výzvy alebo nebudú zaslané v stanovenom termíne, nebudú akceptované.

|  |
| --- |
| **9. Kontakt pre bližšie informácie** |

|  |
| --- |
| Meno a priezvisko: Ing. Darina Oborilová  Tel. č.: 02/58317 541  E-mail: darina.oborilova@land.gov.sk |

Všetky relevantné informácie budú zverejňované na stránke programu [www.sk-at.eu](http://www.sk-at.eu).

|  |
| --- |
| **10. Prílohy** |

1. Žiadosť o zaradenie do databázy odborných hodnotiteľov
2. Vzor životopisu
3. Čestné vyhlásenie

1. Čestné vyhlásenie tvorí prílohu č. 3 tejto výzvy. [↑](#footnote-ref-1)
2. Elektronické úložisko podľa zákona č. 305/2013 Z. z. o elektronickej podobe výkonu pôsobnosti orgánov verejnej moci

   a o zmene a doplnení niektorých zákonov (zákon o e-Governmente) v znení neskorších predpisov. [↑](#footnote-ref-2)
3. Nie starší ako 3 mesiace ku dňu jeho predloženia [↑](#footnote-ref-3)